# Boughéra el-Ouafi

### Wikipedia

Ahmed Boughéra El Ouafi, oikealta nimeltään Boughera Louasi (s. 15. lokakuuta 1898, k. 1959) oli Algeriasta kotoisin ollut berberi, joka 1928 Amsterdamin olympialaisissa voitti maratonjuoksun olympiakultaa.

Hän, oikealta nimeltään Boughera Louasi, syntyi tuolloin Ranskan siirtomaavallan alla olleessa Algeriassa, Sétifin kaupungin lähistöllä. Hän liittyi Ranskan armeijaan, jossa eräs korkea-arvoinen upseeri huomasi hänen urheilulliset lahjansa, ja hänet pian lähetettiinkin Ranskaan urheilukilpailuihin. Hyvien otteidensa ansiosta hän pääsi edustamaan Ranskaa 1924 Pariisin olympialaisten maratonille, jolla sijoittui lopputuloksissa seitsemännelle sijalle.

Hyvien otteidensa ansiosta hän pääsi osallistumaan myös neljän vuoden kuluttua Amsterdamissa, Alankomaissa pidettyjen olympialaisten maratonkilpailuun. Toisin kuin aikaisemmin olympialaisten maratoneilla, jotka oli juostu kuumassa, paahtavan helteisessä säässä, oli Amsterdamissa keli hyvin kolea ja tuulinen. Kääntöpaikalla kiharapäinen Boughera oli vasta viidennellätoista sijalla, mutta hän otti raivokkaan loppukirin vain viitisen kilometriä ennen maalia ja kukisti Chilestä saakka tulleen sanomalehtimyyjän Reyes Plazan lopulta 26 sekunnin erolla.

Olympiavoittonsa jälkeen Boughera lähti kiertelemaan Yhdysvaltoja ja menetti samalla amatöörin statuksensa, josta noihin aikoihin oltiin hyvin tarkkoja. Näin hän ei enää voinut urheilla, vaan perusti Pariisiin kahvilan. Hän vietti kurjaa elämää, alkoholisoitui ja vaipui pitkäksi aikaa unohduksiin. Vasta kun toinen Ranskan väreissä juossut algerialainen, Alain Mimoun, voitti 1956 Melbournen kisoissa olympiamaratonin, myös Bouthera El Ouafia muistettiin ja autettiin lahjoituksin.

Algerian vapautusrintaman joukot tappoivat Bougheran vain kolme päivää 61-vuotissyntymäpäivänsä jälkeen, kun tämä oli kieltäytynyt tukemasta liikettä.

Miesten maratonin olympiavoittajat
1896: Spiridon Louis | 1900: Michel Théato | 1904: Thomas Hicks | 1908: Johnny Hayes | 1912: Kenneth McArthur | 1920: Hannes Kolehmainen | 1924: Albin Stenroos | 1928: Boughéra el-Ouafi | 1932: Juan Carlos Zabala | 1936: Sohn Kee-chung | 1948: Delfo Cabrera | 1952: Emil Zátopek | 1956: Alain Mimoun | 1960: Abebe Bikila | 1964: Abebe Bikila | 1968: Mamo Wolde | 1972: Frank Shorter | 1976: Waldemar Cierpinski | 1980: Waldemar Cierpinski | 1984: Carlos Lopes | 1988: Gelindo Bordin | 1992: Hwang Young-cho | 1996: Josia Thugwane | 2000: Gezahegne Abera | 2004: Stefano Baldini

Haettu osoitteesta http://fi.wikipedia.org../../../b/o/u/Bough%C3%A9ra_el-Ouafi_7342.html

Luokat: Ranskalaiset kestävyysjuoksijat | Ranskalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands